Нарэшце ў нашай прыгажуні павылупліваліся маленькія птушаняткі, якіх яна гадавала да наступлення восені, а потым, калі надышоў час, паляцела з імі ў цёплыя краіны. Але нечакана ў дарозе надвор’е пагоршылася, узмацніўся вецер, і берасцянку моцным парывам аднесла некуды ў незнаёмыя мясціны. Сцямнела, маленькая птушка зразумела, што шанцу дагнаць чараду ў яе няма, і вырашыла перачакаць ноч у незнаёмым лесе, а ўранку ўжо адправіцца далей.